CELEX: 62010CA0089
Language: fi
Date: 2011-09-08 00:00:00
Title: Yhdistetyt asiat C-89/10 ja C-96/10: Unionin tuomioistuimen tuomio (neljäs jaosto) 8.9.2011 (Rechtbank van eerste aanleg te Brusselin (Belgia) esittämä ennakkoratkaisupyyntö) — Q-Beef NV (C-89/10) ja Frans Bosschaert (C-96/10) v. Belgian valtio (C-89/10), Belgian valtio, Vleesgroothandel Georges Goossens en Zonen NV ja Slachthuizen Goossens NV (C-96/10) (Unionin oikeuden vastaiset kansalliset verot ja maksut — Unionin oikeuden vastaiseksi todetun tuki- ja maksujärjestelmän perusteella suoritetut maksut — Järjestelmän korvaaminen uudella järjestelmällä, joka on katsottu unionin oikeuden mukaiseksi — Perusteettomasti kannettujen verojen ja maksujen palautus — Vastaavuus- ja tehokkuusperiaatteet — Vanhentumisajan kesto — Vanhentumisajan alkamisajankohta — Valtiolta ja yksityisiltä perittävät saatavat — Erilaiset määräajat)

22.10.2011   
            
            
               FI
            
            
               Euroopan unionin virallinen lehti
            
            
               C 311/9
            
         Unionin tuomioistuimen tuomio (neljäs jaosto) 8.9.2011 (Rechtbank van eerste aanleg te Brusselin (Belgia) esittämä ennakkoratkaisupyyntö) — Q-Beef NV (C-89/10) ja Frans Bosschaert (C-96/10) v. Belgian valtio (C-89/10), Belgian valtio, Vleesgroothandel Georges Goossens en Zonen NV ja Slachthuizen Goossens NV (C-96/10)
   (Yhdistetyt asiat C-89/10 ja C-96/10) (1)
   
   (Unionin oikeuden vastaiset kansalliset verot ja maksut - Unionin oikeuden vastaiseksi todetun tuki- ja maksujärjestelmän perusteella suoritetut maksut - Järjestelmän korvaaminen uudella järjestelmällä, joka on katsottu unionin oikeuden mukaiseksi - Perusteettomasti kannettujen verojen ja maksujen palautus - Vastaavuus- ja tehokkuusperiaatteet - Vanhentumisajan kesto - Vanhentumisajan alkamisajankohta - Valtiolta ja yksityisiltä perittävät saatavat - Erilaiset määräajat)
   2011/C 311/11
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Rechtbank van eerste aanleg te Brussel
   
      Pääasian asianosaiset
   
   
      Kantajat: Q-Beef NV (C-89/10) ja Frans Bosschaert (C-96/10)
   
      Vastaajat: Belgian valtio (C-89/10), Belgian valtio, Vleesgroothandel Georges Goossens en Zonen NV ja Slachthuizen Goossens NV (C-96/10)
   
      Oikeudenkäynnin kohde
   
   Ennakkoratkaisupyyntö — Rechtbank van eerste aanleg te Brussel — Vastaavuus- ja tehokkuusperiaatteita koskevan yhteisön oikeuden tulkinta — Yhteisön oikeuden vastaiset kansalliset verot ja maksut — Yhteisön oikeuden vastaiseksi todetun tuki- ja maksujärjestelmän perusteella suoritetut maksut — Järjestelmän korvaaminen uudella järjestelmällä, joka on katsottu yhteisön oikeuden mukaiseksi — Perusteettomasti kannettujen verojen ja maksujen palautus — Vanhentumisaika
   
      Tuomiolauselma
   
   
               1)
            
            
               Unionin oikeus ei ole esteenä pääasioissa kyseessä olevan kaltaisissa olosuhteissa sille, että sovelletaan sisäisessä oikeusjärjestyksessä valtioon kohdistuville saataville säädettyä viiden vuoden vanhentumisaikaa palautusvaatimuksiin, jotka koskevat yhdistetyn tuki- ja maksujärjestelmän perusteella unionin oikeuden vastaisesti suoritettuja maksuja.
            
         
               2)
            
            
               Unionin oikeus ei ole esteenä pääasioissa kyseessä olevan kaltaisissa olosuhteissa kansalliselle lainsäädännölle, jolla yksityiselle myönnetään pitempi määräaika maksujen takaisin saamiseksi välihenkilönä toimineelta toiselta yksityiseltä, jolle se on maksut perusteettomasti suorittanut ja joka on tilittänyt ne ensiksi mainitun lukuun valtiolle, kun taas jos kyseinen yksityinen olisi suorittanut maksut suoraan valtiolle, sen palautusvaatimus olisi vanhentunut lyhyemmässä määräajassa, jolla poiketaan yleisistä säännöksistä, joita sovelletaan vaatimuksiin perusteettomien maksujen palautuksesta, jos välihenkilöinä toimivat yksityiset voivat tehokkaasti vaatia valtiolta ne määrät, jotka ne ovat mahdollisesti tilittäneet toisten yksityisten puolesta.
            
         
               3)
            
            
               Pääasioissa kyseessä olevan kaltaisissa olosuhteissa se, että unionin tuomioistuin on ennakkoratkaisupyynnön johdosta antamassaan tuomiossa todennut kyseisen kansallisen lainsäädännön taannehtivuuden unionin oikeuden vastaiseksi, ei vaikuta sisäisessä oikeusjärjestyksessä säädetyn valtioon kohdistuvia saatavia koskevan vanhentumisajan alkamisajankohtaan.
            
         
      (1)  EUVL C 113, 1.5.2010.